L'OCATT és l'organització responsable de planificar, ordenar i coordinar les activitats relacionades amb l'extracció, la conservació, la distribució, el trasplantament i l'intercanvi d'òrgans i teixits per utilitzar-los amb finalitats terapèutiques a Catalunya.
Funcionalment, en l'àmbit extern, l'organització té la col·laboració dels professionals que intervenen en els processos de donació i trasplantament (a través de les comissions assessores), mentre que en l'àmbit intern disposa d'una dotació pròpia de personal integrada per la Direcció, l'Equip Tècnic, la Unitat Administrativa i la Unitat de Coordinació de l'Intercanvi d'Òrgans (UCIO).
Les principals funcions de l'OCATT són:
L'OCATT té com a objectiu principal aconseguir augmentar el nombre de trasplantaments per tal de poder donar resposta a l'augment de la demanda, garantint sempre la qualitat del procés i del resultat final.
Descobreix què és l'OCATT d'una forma ràpida
Article divulgatiu sobre el pilars del nostre model de donació i trasplantament
Coneix com es va iniciar la donació i el trasplantament a Catalunya
Per tal de transmetre la importància de les donacions i els trasplantaments en la nostra societat, i també per donar a conèixer la pròpia organització, l'OCATT realitza una sèrie d'activitats dirigides tant a la població en general com als professionals de la salut:
En aquest tríptic, a més del carnet de donant, trobareu informació bàsica i rellevant sobre la donació i el trasplantament d'òrgans, teixits i cèl·lules (nomès en català).
La coordinació de l'intercanvi d'òrgans es porta a terme a l'OCATT des de la seva Unitat de Coordinació de l'Intercanvi d'Òrgans (UCIO), que s'encarrega, entre d'altres tasques, de:
Entre les tasques de processament de dades referents a les activitats coordinades per l'OCATT, que tenen com a objectiu detectar en tot moment quins són els punts millorables en relació amb la donació i el trasplantament, destaquen les següents:
Les dades d'activitat es recullen de manera continuada i s'introdueixen en un registre de persones donants i pacients en espera d'un trasplantament.
Aquest registre, a més a més de les dades de donació i trasplantament, també conté les dades dels pacients en espera d'un trasplantament hepàtic, cardíac, pulmonar o pancreàtic.
Des de l'OCATT també es fa el control de qualitat de les cerques de donants no familiars per a pacients en espera d'un trasplantament de cèl·lules progenitores de l'hemopoesi (cèl·lules mare de les cèl·lules de la sang).
Les dades que s'obtenen d'aquesta activitat provenen dels centes autoritzats per fer aquest tipus de tractament i del Registre Espanyol de Donants de Medul·la Òssia (REDMO), gestionat per la Fundació Josep Carreras.
L'OCATT es responsabilitza de la gestió dels registres de seguiment dels pacients que han rebut un trasplantament d'un òrgan, un teixit o de cèl·lules progenitores de l'hemopoesi.
Els registres gestionats actualment per l'OCATT són:
L'OCATT té tanmateix la responsabilitat de crear i desenvolupar nous registres de pacients per avaluar i controlar noves tècniques terapèutiques, experimentals o consolidades.
Seguint directives europees, l'OCATT gestiona registres de donant viu amb aquests objectius:
En aquest àmbit, els registres gestionats per l'OCATT són:
L'OCATT produeix gran quantitat d'informació sobre la donació, el trasplantament i els seus resultats, útil per a la presa de decisions tant en l'àmbit clínic com en el de l'Administració sanitària.
Per tal de donar a conèixer aquesta informació:
L'important desenvolupament que han experimentat els diferents programes de trasplantament arreu de l'Estat espanyol es deu, en gran mesura, als esforços dedicats a la detecció de donants i a l'extracció d'òrgans i teixits, com a conseqüència del treball d'un gran nombre de professionals implicats en aquests procediments i, en especial, dels coordinadors hospitalaris de trasplantaments.
Tanmateix, l'escassetat d'òrgans disponibles obliga a una avaluació de la qualitat del procés de detecció, donació i extracció d'òrgans i teixits, a fi de conèixer el potencial de donació i determinar quines són les àrees susceptibles de millora en les quals es podria optimitzar la donació d'òrgans.
La complexitat del procés exigeix una avaluació contínua i exhaustiva de totes i cadascuna de les fases per detectar i corregir les possibles deficiències, la qual cosa no es pot fer sense la col·laboració de tots els professionals que hi intervenen.
D'altra banda, i atès que la principal limitació per a un major desenvolupament dels programes de trasplantament és la poca disponibilitat d'òrgans, tots aquells factors que es puguin analitzar i millorar repercutiran favorablement en el nombre de trasplantaments.
Amb aquesta finalitat, Catalunya va dissenyar als anys 80 un sistema de control.
Més tard, de de l'any 1998, després d'un estudi pilot en 25 hospitals de l'Estat, l'Organització Nacional de Trasplantaments (ONT) va introduir un programa de qualitat en els hospitals generadors d'òrgans de les diferents comunitats autònomes, al qual Catalunya es va adherir a partir de l'any 2001.
Els tres objectius principals del programa són:
El trasplantament de teixits i cèl·lules d'origen humà, ja sigui amb finalitat terapèutica provada o per assaigs clínics, s'ha convertit en una activitat clínica habitual emprada en la major part dels hospitals de Catalunya.
Un dels factors que possibiliten aquesta important utilització de teixits i cèl·lules, és la disponibilitat que ens proporciona la donació i la important tasca que realitzen els bancs de teixits per fer-los viables per a trasplantament.
La nova legislació establerta per regular tots els processos necessaris per obtenir teixits i cèl·lules viables per a trasplantament, donació, banc de teixits i implantació en receptors, preveu l'aplicació d'unes normes de qualitat exhaustives que van destinades a garantir la seguretat de teixits i cèl·lules.
La biovigilància és una d'elles.
La biovigilància consisteix en la detecció, notificació i registre dels incidents, efectes i reaccions adverses que s'hagin pogut produir en algun dels processos imprescindibles per fer viable els teixits i/o cèl·lules procedents de la donació.
Amb la notificació dels fets s'estableix un registre a nivell autonòmic, que a Catalunya depèn i està ubicat a l'Organització Catalana de Trasplantaments (OCATT), que permet procedir a l'aplicació de les mesures correctores adients, en funció de la seva transcendència.
La informació generada i les mesures correctores aplicades s'adrecen al registre del Ministeri de Sanitat, a l'ONT, que aglutina tota la informació de l'Estat espanyol i l'adreça al registre europeu de biovigilància.
L'objectiu més important de la biovigilància és detectar per preveure els possibles fets indesitjables que es puguin produir amb la utilització dels derivats d'origen humà, coneixent i millorant les tècniques dels processos i procediments necessàriament aplicables, per tal de poder oferir a les persones receptores i professionals trasplantadores teixits i cèl·lules segurs per a trasplantament.
L'OCATT s'encarrega de recollir l'activitat que s'està duent a terme a Catalunya quant a teràpies avançades, així com coordinar la investigació en aquest camp per poder traslladar els resultats d'aquestes investigacions a l'aplicació clínica facilitant el compliment legislatiu, la qualitat, la seguretat i els principis ètics.
L'OCATT també ha de tenir un paper assessor tècnic i legislatiu per als investigadors bàsics i clínics que ho necessitin per dur a terme els assajos clínics en teràpies avançades.
Organització o participació en diferents cursos de formació continuada sobre donació i trasplantament d'òrgans, teixits i cèl·lules destinats al personal sanitari i no sanitari, involucrat directa o indirectament en aquest camp.
L'OCATT també promou i participa en diferents projectes de recerca en donació i trasplantament d'òrgans, teixits i cèl·lules.
Alguns dels projectes que estan actualment en marxa són:
Les comissions assessores són grups de professionals que tenen, entre d'altres funcions, proporcionar al Servei Català de la Salut i al Departament de Salut informació i opinió en matèries sanitàries concretes, útils per a la planificació i la racionalització dels recursos disponibles, per tal de poder oferir a la població l'accés a l'assistència sanitària més adequada a les seves necessitats.
Pel que fa als trasplantaments, s'han creat diferents comissions assessores amb la finalitat de debatre aspectes científics, tècnics, ètics, legals i organitzatius relacionats amb aquesta activitat i de col·laborar amb l'OCATT en el desenvolupament de les funcions que té assignades.
Cadascuna de les comissions està formada per professionals experts en el tema i per representants de l'OCATT.